  Туспуктэм: Ольга Козачёк Наталия Сильвестрова Ижысь Шор карлудын йӧ карез лэсьто. Пу каркасъёс юнматӥзы, Иж тыметысь лэсьтӥськон материалэз басьтӥзы. Со сярысь кар администрацилэн пресс-службаез ивортӥз. Куазь сэрен туэ ужъёсты бергес кутскизы. Тыметысь 250 йӧ люкетъёс вандӥзы. Йӧ чылкыт, карез лэсьтон понна тупа, пусйизы ужасьёс. Туспуктэм: Ольга Козачёк Йӧ кар туэ ӟуч выжыкылъёслы сӥземын луоз. Ар пумозь Шор карлудын сизьым йӧ лэсьтэмъёс кылдозы. Соос пӧлын бадӟым «Конёк-горбунок» но пичигес «Лягушка-царевна» гурезьёс, озьы ик тужгес пичиосызлы «Остров Буян» гурезь. Усточиос йӧлэсь Тол Бабаез но Лымынылэз лэсьтозы, кык фотозона радъялозы, одӥгаз арлэн тодметэз – дракон – луоз, мукетаз «С Новым годом!» гожтэм. Тодэ вайытом, площадьын выль ар конструкциосты пукто. Тегъёс: Выльар Шорплощадь Ижкар Удмуртия  